laion/Wikipedia-Exotic huggingface dataset:
ינון בן שושן

ינון בן שושן (נולד ב-10 במאי 1993) הוא עיתונאי ישראלי ומבקר טכנולוגיה המשמש ככתב הטכנולוגיה של וואלה וכעורך מדור הטכנולוגיה באתר האינטרנט. ינון בן שושן נולד בירושלים וסיים את לימודיו התיכוניים בבית הספר הגימנסיה העברית רחביה. לאחר שירותו הצבאי, החל ללמוד בקורס הגשה ושידור בבית הספר למקצועות הטלוויזיה של רשת 13 (לשעבר "רשת"), "הברזל 23". את דרכו בתקשורת החל בגיל 16, ככותב צעיר באתרי אינטרנט, בהם פריים-טיים ו-Gadgety. בשנת 2014 החל לכתוב בעיתון ידיעות ירושלים, ובהמשך מונה לכתב חינוך במקומון "כל העיר". בשנת 2015 הצטרף לאתר "nrg" כמפיק בדסק החדשות ועורך מבזקים. בין היתר היה עורך כתבות בנושאי טכנולוגיה. ב-2017, עם המיזוג בין אתר "nrg" ל"ישראל היום", מונה בן שושן למפיק בדסק החדשות של האתר והעיתון. בנובמבר 2018 מונה לעורך המשנה במדור הטכנולוגיה של אתר מאקו (NEXTER). במקביל הופיע גם בתוכנית next, עם דרור גלוברמן. במרץ 2020 שב בן שושן לישראל היום וערך את מדור הטכנולוגיה. ביוני 2021 מונה לעורך הטכנולוגיה של אתר וואלה!. במסגרת עבודתו, הוביל דרישה לשיפור הליקויים הרבים שמהם סובל מערך ה"רב-קו" לתשלומים בתחבורה הציבורית. בהמשך הכריז משרד התחבורה על שיפורים רבים במערך. בזמן מגפת הקורונה, חשף את הקלות שבה ניתן לזייף תעודת מתחסן (דרכון ירוק). בן שושן מסקר מוצרי טכנולוגיה, מרואיין בנושאי טכנולוגיה בתוכניות אקטואליה. בעבר הגיש את הפודקאסט "תתחברו" בוואלה!. ב-2023 החל להנחות את התוכנית ״סוויפ-אפ״ בערוץ הטלוויזיה וואלה+. בתחילת חודש ספטמבר 2023, בן שושן נבחר על ידי חברת אפל וטס לסקר את אירוע ההכרזה על סדרת האייפון 15 בקופרטינו, קציפורניה, כייצוג הישראלי הבלעדי באירוע. באפריל 2024 החל להגיש פינת טכנולוגיה שבועית בתוכנית הבוקר של רשת 13, העולם הבוקר. בספטמבר 2024, בן שושן הוזמן שוב על ידי אפל וטס למטה החברה בקופרטינו על מנת לסקר את אירוע ההכרזה על סדרת האייפון 16. ב-2017 יצא מהארון כהומוסקסואל. הוא מתגורר בראשון לציון עם בן זוגו, בני אהרון. ינון בן שושן, ברשת החברתית פייסבוק ינון בן שושן, ברשת החברתית אקס (טוויטר) ינון בן שושן, ברשת החברתית אינסטגרם ינון בן שושן - עורך וואלה! טכנולוגיה - וואלה! טכנולוגיה, באתר וואלה! ינון בן שושן מונה לעורך ערוץ וואלה! TECH, באתר וואלה, 14 ביוני 2021 ינון בן שושן, ‏הקרב על הרב קו: "משרד התחבורה כשל״, באתר ‏מאקו‏, 1 ביולי 2019 ינון בן שושן, לא מאובטח ופשוט לזיוף: הקלות שבה ניתן להשיג תעודת מתחסן ברשת, באתר ישראל היום, 3 בפברואר 2021 פודקאסט | תתחברו - וואלה! טכנולוגיה, באתר וואלה!
ג'יוטי אמגה

גיוטי אמגה (נולדה ב-16 בדצמבר 1993) היא רקדנית הודית הבולטת בהיותה האישה הנמוכה ביותר בעולם על פי גינס שיאי עולם. לאחר יום הולדתה ה-18 של אמגה ב-16 בדצמבר 2011, היא הוכרה כאישה הנמוכה בעולם לאחר שהגיעה לגובה של כ-62.8 סנטימטרים. גובהה הנמוך נובע מהפרעה גנטית הנקראת גמדות פרימורדיאלית. ב־2012, היא פגשה את הגבר (והאדם) הנמוך ביותר בעולם, צ'אנדרה בהדור דנגי מנפאל. השניים הופיעו יחד במהדורה ה־57 של ספר שיאי גינס ב־2013. באוגוסט 2014, אמגה לוהקה לתפקיד משני באימה אמריקאית: פריק שואו, שם הופיעה בתור מא פטיט. מדיה וקבצים בנושא ג'יוטי אמגה בוויקישיתוף ג'יוטי אמגה, ברשת החברתית פייסבוק ג'יוטי אמגה, ברשת החברתית אינסטגרם הכי קטנה בעולם: צפו באישה בגובה 62 סנטימטר, באתר ynet, 9 ביולי 2013 חופש, האיש הכי גבוה והאישה הכי קטנה בעולם הצטלמו בפירמידות, באתר ynet, 28 בינואר 2018 "Guinness World Records recognises Edward Niño Hernández as the world's shortest man". Gulf Today. "World's shortest woman appeals to Indians to observe coronavirus lockdown - Jyoti Amge, 26, who is 62.8 cm tall, took to the streets of Nagpur to urge compliance". The Guardian. 13 באפריל 2020. {{cite news}}: (עזרה) "Tiny Teenager Stands Tall Despite Her Height of 23 Inches". foxnews.com. Fox News Channel. 9 באפריל 2008. נבדק ב-20 ביולי 2008. {{cite news}}: (עזרה) מערכת וואלה! חדשות‏, גדולה מהחיים: הכירו את האישה הנמוכה בעולם, באתר וואלה, 18 בדצמבר 2011 "Prajakta Mali enjoys a fangirl moment with World's shortest woman Jyoti Amge; read post - Times of India". The Times of India (באנגלית). 6 במרץ 2020. {{cite news}}: (עזרה) Chaturvedi, Swati (17 באפריל 2020). "Stay home, bond with family, urges Jyoti Amge, world's shortest woman". Hindustan Times (באנגלית). {{cite news}}: (עזרה) "Meet the World's Shortest Woman: 26-Year-Old Actress Jyoti Amage". PEOPLE.com (באנגלית). נבדק ב-2021-02-10. Bucksbaum, Sydney (13 באוגוסט 2014). "Meet American Horror Story: Freak Show's Newest Addition: Jyoti Amge, the World's Smallest Woman!". E!. נבדק ב-14 באוגוסט 2014. {{cite web}}: (עזרה)
סרגיי זליוטין

סרגיי זליוטין (ברוסית: Сергей Викторович Залётин; ‏נולד ב־21 באפריל 1962) הוא קוסמונאוט רוסי שטס לחלל מספר פעמים ושהה בתחנת החלל מיר ובתחנת החלל הבין-לאומית. סרגיי זליוטין נולד בעיירה במחוז טולה ברוסיה הסובייטית שאז הייתה חלק של ברית המועצות. בשנת 1983 הוא סיים לימודים בבית ספר לטייסים של חיל האוויר הסובייטי וקיבל תואר "טייס-מהנדס". עד לשנת 1990 הוא שירת ביחידות החיל בסביבת מוסקבה. בשנת 1990 זליוטין התחיל הכנות לטיסות חלל במרכז גגארין להכשרת קוסמונאוטים. הוא היה חבר בצוות גיבוי של מספר משימות חלל שהיו צריכות להגיע לתחנת החלל מיר. בשנת 2000 הוא היה מפקד צוות של חללית סויוז TM-30 שהתחברה לתחנת החלל מיר. לאחר העגינה משלחת מס' 28 לתחנת החלל מיר החלה בפעילות סדירה. המטרה הייתה להחיות את תחנת החלל להמשך פעילותה. הוא חזר לכדור הארץ לאחר 72 ימי טיסה וביצוע פעילות חוץ רכבית. באוקטובר 2002 זליוטין טס לחלל בפעם השנייה כמפקד צוות סויוז TMA-1. החללית התחברה לתחנת החלל הבין-לאומית. הוא שהה בתחנת החלל 9 ימים וחזר לכדור הארץ בטיסת סויוז TM-34. בשנת 2004 זליוטין נבחר לדומה מחוזית בטולה. הוא היה חבר דומה מחוזית מספר כהונות. בשנת 2011 הוא חזר ליחידת הקוסמונאוטים והחל הכנות לטיסה חדשה. בסופו של דבר הוא לא נכלל בצוות טיסה. בשנת 2023 הוא הודיע על התמודדות לראש העיר של מוסקבה בבחירות שצפויות להתקיים בסתיו. מדיה וקבצים בנושא סרגיי זליוטין בוויקישיתוף תקציר נתונים באתר ספייספאקטס נתונים מאנציקלפדיית החלל ביוגרפיה (ברוסית) ביוגרפיה באתר מרכז הכנת הקוסמונאטוים (ברוסית)
יובה (פירושונים)

האם התכוונתם ל... יובה – מזון עשוי טופו יובנטוס – קבוצת כדורגל איטלקית יובה (מדינה) – מדינה בניגריה יובה הראשון – ממלכי נומידיה יובה השני – ממלכי נומידיה יוב יאבה
יום יום (סרט)

יום יום הוא סרט קולנוע ישראלי משנת 1998 שנכתב ובוים על ידי עמוס גיתאי, עם משה איבגי וג'וליאנו מר בתפקידים הראשיים. העלילה מתארת חיי יום יום בחיפה בה חיים יהודים וערבים זה לצד זה במשפחות מעורבות של יהודים וערבים. מוש/משה/מוסא (משה איבגי) בן 40, הוא בנם היחיד של חנה (חנה מרון) היהודיה ויוסוף (יוסף אבו ורדה) המוסלמי. למשפחה יש מאפייה בשוק של חיפה. משה נשוי חמש שנים, ולא באושר, לדידי (דלית קהן). אין להם ילדים והיא מאשימה אותו שהוא עקר. הם מחליטים להיפרד. משה מתנחם בזרועותיה של גרישה (נטלי עטיה). הוא גם היפוכונדר ומתאהב ברופאה שלו (אן פטי לגראנז'). משה מבלה הרבה עם חבר ילדותו ג'וליאנו/ג'ול (ג'וליאנו מר), גם הוא בן למשפחה מעורבת. לג'ול יש חנות לחפצים משומשים בשוק חיפה. הם גם עושים מילואים משעשעים ביחד. גם ג'ול זוכה לחסדיהן של גרישה ודידי. מימי (קרן מור) היא דודנית של חנה ועובדת משועממת במרכז בקרת הרמזורים של העירייה. היא איטית בעבודתה וכאשר היא מבחינה בשוד בבנק בו נמצא משה היא מדווחת רק כשהשודדים ברחו. שמול (שמואל קלדרון) הוא אחיו של ג'ול וקבלן גדול בחיפה. באמצעות המתווך נאדים (גסאן עבאס) אחיו של יוסף, הוא מנסה לשכנע את יוסף למכור את בית הסבא ושטח צמוד כדי לבנות עליו קניון גדול. חנה נפטרת באופן פתאומי ויוסוף משתכנע למכור את הבית אבל ברגע האחרון הוא מסרב בגלל קשר נפשי למקום. הסרט היה מועמד ל-6 פרסי אופיר בטקס פרסי אופיר לשנת 1998: לסרט; לבמאי - עמוס גיתאי; לתסריט - עמוס גיתאי; לשחקן הראשי - משה איבגי; לשחקן המשנה - ג'וליאנו מר; לשחקנית המשנה - דלית קהן. עמוס גיתאי זכה בפרס וולג'ין לסרט ולתסריט הטוב ביותר בפסטיבל הקולנוע ירושלים של שנת 1998. בפסטיבל שלוש היבשות (אנ') בנאנט 1998 היה הסרט מועמד לסרט הטוב ביותר ומשה איבגי זכה בפרס השחקן הטוב ביותר. "יום יום", במסד הנתונים הקולנועיים IMDb (באנגלית) "יום יום", באתר AllMovie (באנגלית) "יום יום", באתר ספר הקולנוע הישראלי "יום יום", באתר Metacritic (באנגלית) "יום יום", באתר אידיבי "יום יום", במסד הנתונים הקולנועיים KinoPoisk (ברוסית) "יום יום", במיזם "אישים" לתיעוד היצירה הישראלית יום יום, בספר הקולנוע הישראלי יום יום, באתר אישים יום יום, באתר אידיבי "יום יום", במסד הנתונים הקולנועיים IMDb (באנגלית)
דומיניקנים

האם התכוונתם ל... המסדר הדומיניקני – מסדר נוצרי קתולי הקרוי על שם מייסדו דומיניקוס מדינות אי בקריביים דומיניקה (נקראת גם דוֹמִינִיק) – ממוקמת על אי במרכז האנטילים הקטנים הרפובליקה הדומיניקנית – ממוקמת במזרח האי היספניולה שבאנטילים הגדולים
שלומי לנגר

שלמה (שלומי) לנגר (נולד ב-14 במאי 1962) היה ראש המועצה המקומית אורנית בין השנים 2008–2018. מכהן כיום כמנכ"ל החברה הכלכלית חוף הכרמל. נולד בירושלים, ולמד בבית הספר תחכמוני. התגייס לשייטת 13, ובהמשך שירותו עבר לחיל המודיעין ושירת כמפקד הבסיס של יחידה 8200. לאחר שחרורו מן הצבא התגייס ליחידת המבצעים של שירות הביטחון הכללי, ושרת בה במשך 25 שנה כלוחם, כראש צוות וכראש ענף. בתקופת האינתיפאדה השנייה מונה על ידי ראש המועצה המקומית אורנית למנהל מחלקת ביטחון, בטיחות ושעת חירום. בבחירות לרשויות המקומיות שהתקיימו בשנת 2008 נבחר לראשות המועצה המקומית אורנית, לאחר שרשימתו "יחד עם שלומי" זכתה בכ-75% מהקולות הכשרים. בבחירות 2013 לרשויות המקומיות נבחר לכהונה שנייה לאחר שזכה בכ-72% מהקולות. בבחירות לרשויות המקומיות ב-2018 התמודד שוב בראשות סיעת יחד. רשימתו זכתה ב-3 מושבים במליאת המועצה, אך יריבו ניר ברטל גבר עליו ונבחר לראשות המועצה. כיהן גם כיו"ר דירקטוריון איגוד ערים לאיכות סביבה שומרון, יו"ר ועדת הנוער במרכז השלטון המקומי וכן דירקטור וחבר הנהלה במרכז למשק וכלכלה של המרכז. ב-2019 התמנה למנכ"ל המועצה המקומית בית אריה-עופרים. ב-2022 התמנה למנכ"ל החברה הכלכלית חוף הכרמל. לקראת הבחירות לרשויות המקומיות שייערכו בנובמבר 2023, הודיע לנגר כי יתמודד לכהונה נוספת. למד לתואר ראשון במשפטים במכללת שערי מדע ומשפט, לתואר ראשון במדעי הרוח באוניברסיטת בר-אילן, לתואר שני במדיניות ציבורית באוניברסיטת רייכמן. מגשר מוסמך מטעם בית המשפט. נשוי לוורד ואב לשלושה. מתגורר באורנית מאז 1991. שלומי לנגר, ברשת החברתית פייסבוק שלומי לנגר, ברשת החברתית אקס (טוויטר) אורנית שלומי לנגר, ברשת החברתית אקס (טוויטר) סרטונים בערוץ של שלומי לנגר, באתר יוטיוב שלומי לנגר, ברשת החברתית אינסטגרם הנבחרת שלנו, סיעת יחד עם שלומי לנגר מאחורי הקלעים של השלטון המקומי: חלק א, ראיון בפודקאסט "מחברים דמוקרטיה לחיים" של המכון הדומקרטי מאחורי הקלעים של השלטון המקומי: חלק ב ראיון בפודקאסט "מחברים דמוקרטיה לחיים" של המכון הדומקרטי שלומי לנגר, ברשת החברתית אקס (טוויטר) שלומי לנגר, ברשת החברתית אינסטגרם רשימת הנבחרים לראש הרשות המקומית -בחירות 2008, באתר משרד הפנים חדשות 2, ‏הבחירות לרשויות: התוצאות המלאות, באתר ‏מאקו‏, 22 באוקטובר 2013 מודעה בדבר מועמדים לראשות הרשות המקומית, הודעה בדבר מועמדים לראשות הרשות המקומית ובדבר רשימות מועמדים למועצה, כינוייהן ואותיותיהן, באתר www.oranit.org.il הודעה, בעמוד הפייסבוק של מועצה מקומית בית אריה-עופרים, 16 בינואר 2019 חנן גרינווד, ראש מועצת אורנית לשעבר: "הכל קרס בגלל ההתנהלות שהיתה במליאה כולה - אופוזיציה וקואליציה", באתר ישראל היום, 16 ביולי 2023
בנימין מונק

הרב בנימין זאב מונק (ה'תשכ"ב, 1961 – כ"ג אב ה'תשע"ח, 4 באוגוסט 2018) היה חזן, יוצר, מנצח ומלחין. בשנות ה-80 החל ללמוד במכון תל אביב לחזנות, ובשנים מאוחרות יותר שימש כמזכיר בית הספר. בשנות ה-90 החל לנהל את מכון ירושלים לחזנות יחד עם אלי יפה. המכון פעל כ-20 שנה והתמקד בלימוד נוסח התפילה,פיתוח קול,הרמוניה ותווים. מונק שימש במשך שבע שנים כחזן של בית הכנסת המרכזי לצפון תל אביב. הקים את אגודת "בנבל" יחד עם מוזיקאים נוספים, במטרה לקדם את המוזיקה היהודית והחזנות. האגודה הפיקה קונצרטים, קידמה מחקר והוצאה לאור של חומר מוזיקלי הנועד לתלמידים ולמוזיקאים. לאגודה הייתה מקהלת גברים וכן רביעיית מיתרים אשר ליוו את החזנים שהשתתפו בפעילויותיה. לאחר מכן שימש כמנצח של מקהלת בנבל ישורון של בית הכנסת ישורון בירושלים, שליוותה את החזן אשר היינוביץ וחזנים נוספים באופן קבוע. מונק שימש כחזן בערים שונות בגרמניה. בשנותיו האחרונות כיהן כחזן הראשי של בית הכנסת הגדול בקלן גרמניה. קבל רינת עמך – בקלטת זו התפרסמה לראשונה יצירה בלתי מוכרת של יוסל'ה רוזנבלט - "בראש השנה יכתבון", שנתגלתה על ידי מונק (1990) קלטת לכו נרננה – נוסח לחזן קבלת שבת וליל שבת יצא עם חוברת תווים (1996) קלטת נוסח לחזן שחרית לשבת (2003) ניגוני ימים נוראים על פי "נוסח חברון" כפי שהושרו על ידי הרב שלום שבדרון (2009) במשך מספר שנים טור קבוע בשבועון שבתון המופץ לציבור הדתי. תשנ"ו 1996 – תאוריה וסולפז' ללא עזרת מורה – חוברת לכו נרננה – קובץ עזר לחזן לתפילת קבלת שבת וליל שבת יצא בתוספת קלטת תשנ"ז 1997 - הגדה של פסח לעורכי סדר – לחזן ולמקהלה (החוברת יצאה גם בתרגום לאנגלית, לגרמנית ולרוסית) אל הרינה ואל התפילה – ניגוני ימים הנוראים (סליחות, ראש השנה, ויום כיפור) לחזן ולמקהלה. תשנ"ט 1999 – ערבית לימים נוראים תשס"ז 2007 – נר הימיני – קובץ חידושי תורה תשע"א 2011 – קובץ עזר לחזן "הלל" נוסח ופרקי שירה מעובדים לתלמידי חזנות תפילת ערבית חגיגית לליל יום העצמאות – לחזן ולמקהלה אבי רבינא, ‏החזן של גרמניה: ר' בנימין זאב מונק ז"ל, באתר כיכר השבת, 4 באוגוסט 2018 שושי הלר, חזן לשבת: בנימין זאב מונק, באתר כיכר השבת, ‏02.09.11 הרב בנימין מונק, חלק ממאמריו בארכיון שבתון, באתר שבתון הרב בנימין מונק, חלק נוסף מארכיון שבתון של מאמריו שפורסמו במהלך השנים, באתר שבתון
PanAmSat

PanAmSat הייתה חברת תקשורת שסיפקה שירותי לוויין. החברה הוקמה בשנת 1984 על ידי ריינולד אנסלמו. הוא ניהל אותה עד לפטירתו בשנת 1995. לאחר פטירתו החברה עברה מספר בעלים ובסופו של דבר נמכרה למתחרה הגדולה - חברת "אינטלסט". ריינולד אנסלמו הקים את החברה בשנת 1984. הוא הצליח לקבל אישורים מתאימים מקונגרס של ארצות הברית ונתן שירותי תקשורת לרשת Spanish International Network שפעלה בארצות הברית. הוא הגיע למספר לקוחות גדול ושבר את המונופול של "אינטלסט". בין לקוחות הראשונים של החברה היו CNN ו-ESPN. בתחילת דרכה חברה ניצלה לוויינים ששוגרו עוד לפני הקמתה. בשנת 1991 כול היכולות של לווייני החברה נמכרו. שיגור לוויינים חדשים בשנים 1993–1994 אישפר להרחיב את הפעילות ולכלול בה אזורים בדרום-מזרח אסיה. לאחר פטירתו בשנת 1995 אשתו ניהלה את החברה מספר שנים עד שמכרה אותה ל"ג'נרל מוטורס" תמורת 3 מיליארד $. בשנת 2001 החל לפעול מיזם משןתף עם חברה יפנית SKY Perfect JSAT. בשנת 2003 הבעלות עברה ל"ניוז קורפ". בשנת 2005 היא הועברה לשליטת "אינטלסט" תמורת 4.3 מיליארד $. נכון לשנת 2023 חלק מלווייני החברה עוד פועלים תחת שמות חדשות בחב' "אינטלסט". אתר האינטרנט הרשמי של PanAmSat היסטוריה של החברה
תקן ביקורת 1 – בקרת איכות במשרדי רואי חשבון

תקן ביקורת 1 – בקרת איכות במשרדי רואי חשבון הוא תקן ביקורת שפורסם על ידי לשכת רואי החשבון בישראל ועוסק בנושא בקרת איכות הביקורת במשרדי רואי חשבון, בין השאר בנושאי התקשרות עם לקוחות, התנהגות מקצועית ומיומנות. התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020. התקן מבוסס ברובו על תקן ביקורת 67 (שפורסם בשנת 1997) שעסק באותו נושא. תקן ביקורת 1, באתר לשכת רואי החשבון תקן ביקורת 67, באתר לשכת רואי החשבון ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
אלשיך

אלשיך הוא שם משפחה של שושלות רבנים תימניים המיוחסים לשבט לוי. במקור מערבית: أَلشَّيْخ א(ל)-שיח'. האם התכוונתם ל... איציק אלשיך – מנכ"ל חברת התקליטים "הליקון" ויו"ר פדרציית יצרני המוזיקה הישראלית ורדה אלשיך – שופטת ישראלית יחיא אלשיך – רב תימני שהתפרסם בבקיאותו הרבה וזכה בחידון התנ"ך העולמי יחיא הלוי – דיין בבית הדין בצנעא ותלמיד חכם בולט בתקופתו בתימן, מייסד שלשלת של משפחת תלמידי חכמים ומנהיגים ליהדות תימן - היא משפחת אלשיך משה אלשיך (כונה האלשיך הקדוש) - פרשן התורה, שד"ר, דרשן ופוסק בצפת נסים אלשיך – מוזיקאי, מנהל ומנצח תזמורת כלי הנשיפה באר שבע רוני אלשיך – סגן ראש השב"כ לשעבר, ומפכ"ל המשטרה לשעבר רפאל אלשיך – רב, מחנך ואיש ציבור ישראלי, חבר אספת הנבחרים והוועד הלאומי שלום אלשיך – רב העדה התימנית בירושלים בית אלשיך – בית מדרש שהתקיים ברובע היהודים בצנעא בית כנסת האלשיך – בית כנסת בעיר העתיקה של צפת הקרוי על שמו של רבי משה אלשיך שהתפלל בו תורת משה – ספרו של רבי משה אלשיך, מכונה "האלשיך הקדוש"
גלדיאטור (שיר של עדן מאירי)

גלדיאטור הוא סינגל שהוקלט על-ידי הזמר הישראלי עדן מאירי. השיר יצא ב-25 באפריל 2021, על-ידי חברת התקליטים NMC. השיר נכתב והולחן על-ידי מורן דוד ויובל מזרחי, והופק על-ידי שאולי יצחק ורון בקל. הבלדה הים-תיכונית, יצאה לקראת אלבום הבכורה של מאירי, "לך עם האמת שלך". מאירי פנה למורן דוד, אחת מכותבות השיר, בשל ההצלחה הגדולה לה זכו שני הסינגלים שכתבה לו בעבר - "לך עם האמת שלך" ו-"מה עשה לנו הזמן". השיר זכה לביקורות חיוביות, וכן צוינה הגשתו החמה והאותנטית של מאירי, לצד הכריזמה והייחודיות שלו. אולם, עלו גם טענות חריפות אודות תוכנו של השיר, אשר נתפש כרדוד ומיושן. הווידאו קליפ המלא שיצא עבור השיר, בוים על-ידי עמית ימין והועלה לערוץ היוטיוב של מאירי ב-25 באפריל 2021. בקליפ ניתן לראות את מאירי מחפש אחר אהובתי ביער סבוך וכן קטעי ריקוד על רקע נופי צוקים. נכון למאי 2023, מונה הצפיות של הקליפ עומד על כ-909,000 צפיות. סרטון השיר "גלדיאטור" באתר יוטיוב מילות השיר "גלדיאטור" באתר שירונט בדרך לאלבום בכורה: עדן מאירי מציג את "גלדיאטור", באתר ‏מאקו‏, 25 באפריל 2021 מוזיקה - גלדיאטור: עדן מאירי בבלדה רומנטית חדשה, באתר פרוגי, ‏2021-04-25 "גלדיאטור": הסינגל החדש של עדן מאירי, באתר ישראלה, ‏2021-04-25 עדן מאירי גלדיאטור, באתר yosmusic.com, ‏2021-04-30 עדן מאירי - גלדיאטור, נבדק ב-2023-05-29
מחוז לוס ריוס

לוס ריוס (בספרדית: Los Ríos) הוא אחד ממחוזות אקוודור. הוא ממוקם במערב מרכז המדינה. בירת המחוז היא בבאויו. שטח המחוז הוא מעט יותר מ־7,000 קמ"ר והוא מורכב מ־13 קנטונים. אוכלוסיית המחוז, נכון לשנת 2020, היא 921,763 תושבים. מדיה וקבצים בנושא מחוז לוס ריוס בוויקישיתוף אתר האינטרנט הרשמי של מחוז לוס ריוס (בספרדית) (בספרדית) ערך זה הוא קצרמר בנושא גאוגרפיה של אמריקה הדרומית. אתם מוזמנים לתרום לוויקיפדיה ולהרחיב אותו.
עמותת "יוזמות עתיד"

עמותת "יוֹזמוֹת עתיד" היא עמותה שלא למטרות רווח. הוגה הרעיון להקמת העמותה הוא ניסים בר-אל. העמותה החלה לפעול בתוך ארגון לתת. עמותת "יוזמות עתיד" הוקמה ב-2015 ומטרתה לסייע לנשים במצב סוציו-אקונומי נמוך או במשבר כלכלי להקים עסק עצמאי, וזאת באמצעות הכשרה עסקית והפעלת תוכניות המשך לנשות העסקים בוגרות הקורסים. התוכנית כוללת הליך מיון, הכשרה קבוצתית וליווי אישי על ידי מנטור/ית מתנדב/ת, ומעטפת השתלמויות עסקיות בתחומים שונים. נסים בראל מעורב באופן פעיל בהתוויית דרכה של העמותה ובניהולה. העמותה נתמכת על ידי גופים שמעניקה את שירותיה לנשים מכל מגזרי החברה בישראל, כגון: בנק הפועלים, בנק לאומי, שטראוס, מגדל חברה לביטוח, השלטון המקומי, משרדי ממשלה, הסוכנות האמריקנית לפיתוח בין-לאומי (USAID), ארגון "ג'וינט" ישראל, מגופים עסקיים ומקרנות וכן משיתופי פעולה עם מוסדות וגופים ממשלתיים ומתרומות אנשים פרטיים. מדי שנה פונות לעמותה כ-6,000 נשים, מהן נבחרות לתוכנית יותר מ-1,000 נשים, על פי התאמתן האישית, מצבן הכלכלי, והיתכנוּת הרעיון העסקי שלהן. העמותה פועלת בפריסה ארצית, מעניקה את שירותיה לנשים מכל רובדי החברה בישראל ומאז הקמתה הכשירה 5,500 נשים שאותן היא מלווה לעצמאות כלכלית. עמותת "יוֹזמוֹת עתיד" מפעילה תוכניות הכשרה עסקית המותאמות לקהלי יעד שונים: מזרח מערב – במקביל להכשרה עסקית לנשים ממזרח ירושלים וממערבהּ, מתקיימות בתוכנית זו פעילויות משותפות לשתי הקבוצות שנועדו ליצור הכרויות אישיות ולטפח דו-קיום על בסיס הפלטפורמה העסקית. התוכנית מכשירה כ-1,000 נשים במשך 3 שנים, ופועלת בשיתוף עם USAID; יזמוּת עסקית בחברה משותפת – הכשרה משותפת לנשים ממגזרים שונים בחברה מעורבת; משְׂכִירָה לעצמאית – הקניית כלים עסקיים למעבר מעבודה שכירה לתפעול עסק עצמאי; 60+ – הכשרה המותאמת לנשות הגיל השלישי המעוניינות להקים עסק עצמאי, כאמצעי לשיפור מצבן הכלכלי והתעסוקתי לאחר הפרישה לגמלאות; יזמוּת עסקית צעירה – הענקת כלים עסקיים ממוקדים להקמת עסק בגיל צעיר; יזמוּת עסקית בחברה החרדית – הכשרה לתעסוקה עצמאית, המותאמת לאורח חייהן של נשים חרדיות; פרקטיקה – ליווי עסקים בפריפריה, בשיתוף עם המכללה האקדמית ספיר. בשנת 2019 הוענק ל"יוֹזמוֹת עתיד" פרס זוסמן-ג'וינט למצוינות בתחום פיתוח השירותים החברתיים בישראל (פרס זה נחשב לפרס החשוב ביותר בתחום העשייה החברתית בישראל). המעיד על יכולתה של העמותה ליצור ערך חברתי ולהביא לשינוי לטובה בחיי המוטבים שלה, תוך מיצוי מיטבי של משאבים. בשנת 2023 זכה ניסים בר-אל באות הנשיא להתנדבות לשנת תשפ"ג על הקמת "יוזמות עתיד" וניהולה לאורך השנים, ועל פעילותו במיזמים חברתיים אחרים. אתר האינטרנט הרשמי של עמותת "יוזמות עתיד" עמותת "יוזמות עתיד", ברשת החברתית פייסבוק עמותת "יוזמות עתיד", ברשת החברתית אינסטגרם עמותת "יוזמות עתיד", ברשת החברתית LinkedIn עמותת "יוזמות עתיד", באתר "גיידסטאר ישראל" יוזמות עתיד - תוכנית לפיתוח יזמות עסקית זעירה, באתר כל זכות סרטונים בערוץ של עמותת "יוזמות עתיד", באתר יוטיוב יעלי נגיד־מזרחי, ‏המשכורת הראשונה של מנכ"לית עמותת יוזמות עתיד, בעיתון מקור ראשון, 1 בנובמבר 2022 ניסים בר-אל מייסד עמותת "יוזמות עתיד" זכה באות הנשיא להתנדבות, באתר כלכליסט, 28 במאי 2023 עמותת "יוזמות עתיד", באתר ארגון לתת יובל בגנו, ‏בכירים במשק הצטרפו למסע מרגש של "יוזמות עתיד", באתר מעריב אונליין, 16 בפברואר 2023 בת-שבע משה מונתה ליו"ר הוועד המנהל של עמותת "יוזמות עתיד", באתר וואלה, 17 באוגוסט 2022 זוכי פרס זוסמן 2019: יוזמות עתיד, באתר פייסבוק אנה ברסקי, ‏הפנים היפות של ישראל: הוכרזו מקבלי "אות הנשיא להתנדבות" לשנת תשפ"ג, באתר מעריב אונליין, 2 במאי 2023
מוקסין יפני

מוקסין יפני הידוע גם בשם העממי ממושי (mamushi; שם מדעי: Gloydius blomhoffii) הוא מין של נחש ארסי ממשפחת הצפעיים האנדמי ליפן. אף שבעבר נכללו בו 4 תת-מינים, כיום הם אוחדו לתת-מין אחד. הנחש נקרו ב-1924 בידי החוקר הגרמני היינריך בויה להוקרת המאייר ההולנדי Jan Cock Blomhoff. המוקסין הוא קרוב של המוקסין הסיני והוא מגיע לאורך של 45–81 ס"מ, אם כי גם נצפה באורך 91 ס"מ. צבעו אפור, חום-אדמדם או חום-צהוב, ועליו רצועת כתמים חומים בהירים הגובלים בשחור ולעיתים קרובות בעלי מרכזים בהירים יותר. הראש חום כהה או שחור, וצדדיו אפורים או בעלי גוני בז'. הנחש מצוי בטבע ברחבי יפן, למעט באיי ריוקיו באזורי יערות, ביצות, מורדות הרים ובתות והוא אורב לטרף מזדמן על הקרקע בין פסולת עלים. לעיתים הוא מצוי בקרבת חוות, המושכים מכרסמים שונים ובנוסף ניזון מלטאות, עופות וצפרדעים. לנחש זה ארס חזק בעל עוצמות משתנות. הוא מורכב מהמוליזים חזקים אך גם מנוירוטוקסינים. זהו אחד הנחשים הארסיים ביותר ביפן לצד הימקגאשי וגומצן האבו. מדי שנה, 2000-3000 אנשים ביפן בקירוב מוכשים בידי נחש זה וככל הנראה 10 מהם מתים, כך שמדובר במקרים נדירים. עם זאת ההשפעה של הארס עדיין יכולה להיות חזקה וגורמת לאי-ספיקת כליות, פגיעה בראייה, שיתוק והפלות טבעיות לנשים הרות. רוב הפגיעות דורשות טיפול של שבוע בבית חולים כשהכשות חמורות מאלצות טיפול נמרץ שיכול להימשך כחודש. למרות הפגיעות ישנו נוגדן לארס. מוקסין מונגולי מדיה וקבצים בנושא מוקסין יפני בוויקישיתוף מוקסין יפני, באתר ITIS (באנגלית) מוקסין יפני, באתר NCBI (באנגלית) מוקסין יפני, באתר האנציקלופדיה של החיים (באנגלית) מוקסין יפני, באתר GBIF (באנגלית) מוקסין יפני באתר הרשימה האדומה של IUCN